
______________________________________________________________________________

	републички геодетски завод

	

	БЕОГРАД

	Булевар Војводе Мишића бр. 39


Веза: ваш број: 07 број 07-298/11

Поштовани,


Заштитник грађана је, поступајући по притужби Г. П. из Смедерева, након спроведеног поступка контроле законитости и правилности рада Републичког геодетског завода и Министарства рада, запошљавања и социјалне политике, упутио препоруку Министарству рада, запошљавања и социјалне политике Владе Републике Србије, о чему сте обавештени.

Министарство рада, запошљавања и социјалне политике у потпуности је спровело препоруку дел. бр. 24530 од 01. 10. 2012. године коју је овај орган дао у поступку по притужби Г. П. из Смедерева, а у вези са утврђеним пропустима Министарства рада, запошљавања и социјалне политике у поступку праћења и утврђивања стања у области социјалне заштите, у делу који се односи на ослобођење обавезе социјално угрожених грађана од плаћања накнаде за издавање уверења надлежних служби за катастар непокретности која су им неопходна за остваривање права и услуга из области социјалне заштите.

Тиме су се стекли услови да се поступак пред овим органом оконча, о чему вас, у складу са чланом 29. став 1. Закона о Заштитнику грађана обавештавамо.

Истовремено користимо прилику да изразимо уверење да ћемо и убудуће остваривати законом прописану, успешну и ефикасну сарадњу у заједничком интересу унапређењу рада органа управе и потпунијег остваривања и заштите права грађана.

	ЗАМЕНИК ЗАШТИТНИКА ГРАЂАНА

	

	Милош Јанковић


Копију доставити: 

-притужиоцу

